Skóli Ísaks Jónssonar

Öskudagur
2021-02-17
Öskudagur er miðvikudaginn 17. febrúar. Þann dag mega börnin koma í búningum í skólann. Við viljum biðja ykkur um að geyma öll vopn heima. Kötturinn verður sleginn úr tunnunni strax um morguninn svo það er mikilvægt að koma tímanlega í skólann. Eftir skóla tekur frístundin við eins og aðra daga.

Sprengidagur
2021-02-16
Saltkjöt og baunir, túkall.

Bolludagur
2021-02-15
Bolludagur er mánudaginn 15. febrúar og mega börnin koma með rjómabollur í skólann í aukanesti.

Foreldradagur
2021-02-10
Foreldradagur verður miðvikudaginn 10. febrúar. Þann dag fara fram einstaklingsviðtöl foreldra við kennara. Kennarar munu hafa samband við foreldra/forráðamenn og bjóða viðtalstíma. Athugið að á foreldradegi er engin kennsla og ekki starfsemi í Sunnuhlíð né Sólbrekku.

Dagur stærðfræðinnar
2021-02-07
Dagur stærðfræðinnar er 7. febrúar.

Þorragleði
2021-01-22
Þorragleði verður föstudaginn 22. janúar. Þann dag mega allir koma í lopapeysu eða þjóðlegum klæðnaði. Í söng á sal verða þorralög sungin og eftir söngstund fá börnin að smakka þorramat.

Fyrsti skóladagur á nýju ári
2021-01-06
Fyrsti skóladagurinn á nýju ári er miðvikudagurinn 6. janúar kl. 8:30.

Skipulagsdagur
2021-01-05
Skipulagsdagur verður þriðjudaginn 5. janúar. Engin starfsemi er í Sunnuhlíð né Sólbrekku þennan dag.

Jólaleyfi
2020-12-19 - 2021-01-04
Jólaleyfi hefst að loknum jólatrésskemmtunum þann 18. desember.
Opið verður í Sólbrekku 21.-23. desember en lokuð á milli hátíðanna.
Skólahald hefst á ný þriðjudaginn 6. janúar.

Jólatrésskemmtanir
2020-12-18
Jólatrésskemmtanir Nemendur safnast saman í skólastofunum sínum og ganga svo með sínum kennara að trénu í salnum. Engin kennsla eða gæsla er þennan dag og því miður er ekkert pláss fyrir foreldra eða vini á þessum jólatrésskemmtunum.

Nú hafa línur skýrst varðandi sóttvarnarreglur. Við þurfum enn að halda hólfum og því verða böllin 5 þetta árið:
5 ára kl. 10:30-11:30
6 ára kl. 11:30-12:30
7 ára kl. 13:00-14:00
8 ára kl. 14:30-15:30
9 ára kl. 15:30-16:30
5 ára
Mæting 10:15 við 5 ára innganginn. Gengið í salinn kl. 10:30 og dagskráin hefst. Börnin sótt við 5 ára innganginn kl. 11:30.
6 ára
Mæting 11:20 við brunavarnahurðina að norðanverðu. Gengið í salinn kl. 11:30 og dagskráin hefst. Að loknu ballinu fara börnin út á sama stað um brunavarnarhurðina kl. 12:30.
7 ára
Mæting 12:50 við aðalinnganginn og fara öll börnin upp á gamla gang (7 ára Lilla líka). Gengið í salinn kl. 13:00. Að loknu ballinu fara þau út um brunavarnarhurðina að norðanverðu 14:00.
8 ára
Mæting 14:20 við aðalinnganginn. Að ballinu loknu fara börnin út um brunavarnarhurðina uppi á gamla gangi 15:30.
9 ára
Mæting 15:25 við aðalinnganginn. Að loknu ballinu fara börnin þar út aftur kl. 16:30.
Við látum fylgja með mynd frá jólahúfufjörinu í Ísaksskóla í morgun. Jólagleðigjafarnir eru margir í húsi í dag.
Opið verður í Sólbrekku (fyrir 5 ára börnin) 21.-23. desember en lokað á milli jóla og nýárs.
Skipulagsdagur verður þriðjudaginn 5. janúar og fyrsti skóladagurinn á nýju ári verður miðvikudaginn 6. janúar.
Með jólakveðjum,
starfsfólk Ísaksskóla

Litlu jólin
2020-12-17
Litlu jólin eru fimmtudaginn 17. desember í skólastofum. Þann dag er venjulegur kennsludagur en nemendur mega koma með smákökur og drykkjarföng í fernum (röradrykk) í aukanesti. Ekkert gos er leyfilegt.

Jólasveinahúfudagur
2020-12-11
Jólasveinahúfudagur verður föstudaginn 11. desember. Þá mega allir nemendur koma með húfuna í söng á sal.

Kirkjuferð
2020-12-02
Kirkjuferð er miðvikudaginn 2. desember. Sr. Ása Laufey Sæmundsdóttir tekur á móti nemendum, starfsfólki og foreldrum kl. 9:00 í Háteigskirkju. Lagt verður af stað frá skólanum kl. 8:30 stundvíslega. Börnin eiga að vera klædd eftir veðri því lagt er af stað frá skólanum og gengið til kirkju fljótlega eftir að hringt er inn. 5 ára bekkirnir fara fyrstir og síðan koll af kolli. Kirkjubekkir eru fráteknir fyrir hvern bekk skólans. Aðstandendur eru velkomnir í kirkjuna en taka sér sæti aftan við börnin í kirkjunni og á hliðarbekkjum.
Þeir foreldrar/forráðamenn sem vilja ekki að börnin þeirra fari í kirkjuna geta haft samband við Láru á skrifstofunni eða umsjónarkennarann. Allir verða komnir til baka í skólann um kl. 10.

Skipulagsdagur
2020-11-13
Skipulagsdagur verður föstudaginn 13. nóvember. Athugið að þann dag er engin kennsla og ekki starfsemi í Sunnuhlíð eða Sólbrekku.

Alþjóðlegi bangsadagurinn
2020-10-30
Alþjóðlegi bangsadagurinn er 27. október ár hvert. Við höldum upp á hann föstudaginn 30. október. Nemendur mega koma með bangsa (tuskudýr) sem passa í skólatöskuna og jafnframt vera með þá í söng á sal en ekki í frímínútum.

Vetrarfrí
2020-10-22 - 2020-10-26
Vetrarfrí er fimmtudaginn 22., föstudaginn 23. og mánudaginn 26. október. Athugið að í vetrarfríinu er engin kennsla og ekki starfsemi í Sunnuhlíð. Sólbrekka verður opin fyrir 5 ára börn sem ekki taka vetrarfrí.

Skipulagsdagur
2020-10-09
Skipulagsdagur verður föstudaginn 9. október. Athugið að þann dag er engin kennsla og ekki starfsemi í Sunnuhlíð eða Sólbrekku.

Foreldradagur
2020-10-08
Foreldradagur er fimmtudaginn 8. október. Þann dag fara fram einstaklingsviðtöl foreldra við kennara. Kennarar munu hafa samband við foreldra og bjóða viðtalstíma. Athugið að á foreldradegi er engin kennsla og ekki starfsemi í Sunnuhlíð né Sólbrekku.

Samræmd próf, stærðfræði
2020-10-01
Samræmd próf verða í íslensku miðvikudaginn 30. september og í stærðfræði fimmtudaginn 1. október í íslensku hjá 9 ára. Á meðan á samræmdu prófunum stendur fara þeir bekkir sem eru á sama gangi í skipulagðar vettvangsferðir báða dagana.

Samræmd próf, íslenska
2020-09-30

Bekkjarmyndir (6 ára og 9 ára)
2020-09-24
Bekkjamyndir verða teknar þriðjudaginn 22. (7 ára og 8 ára), miðvikudaginn 23. (5 ára) og fimmtudaginn 24. september (6 ára og 9 ára).

Bekkjarmyndir (5 ára)
2020-09-23

Bekkjarmyndir (7 ára og 8 ára)
2020-09-22

Sumarskólinn hefst
2020-06-10
Sumarskólinn hefst miðvikudaginn 10. júní.

Tröppusöngur / Skólaslit
2020-06-05
Síðasti kennsludagur er föstudagurinn 5. júní. Þessi dagur er hefðbundinn skóladagur. Skólaárinu lýkur með skólaslitum kl 14:10 og þá er foreldrum velkomið að koma og hlýða á tröppusöng. Að honum loknum fylgja börnin kennara sínum inn í skólastofu og kveðja þar. Engin frístund er að skólaslitum loknum

Annar í hvítasunnu
2020-06-01
Annar í hvítasunnu er mánudaginn 1. júní og er almennur frídagur.

Uppstigningadagur
2020-05-21
Uppstigningadagur er fimmtudaginn 21. maí og er almennur frídagur

Verkalýðsdagurinn
2020-05-01
Verkalýðsdagurinn er föstudaginn 1. maí og er almennur frídagur.

Ársfundur Skóla Ísaks Jónssonar
2020-04-28
Ársfundur Skóla Ísaks Jónssonar verður haldinn þriðjudaginn 28. apríl kl. 17:30 á sal skólans. Allir foreldrar/forráðamenn eru hvattir til að mæta.

Sumardagurinn fyrsti
2020-04-23
Sumardagurinn fyrsti er fimmtudaginn 23. apríl og er almennur frídagur.
